ASIAN วิ่งฉิว 4% นิวไฮรอบ 7 เดือน รับโบรกฯปรับคำแนะนำ “ซื้อ” ชี้กำไรไตรมาส 3/61 แตะ 95ลบ.
ASIAN วิ่งฉิว 4% นิวไฮรอบ 7 เดือน รับโบรกฯปรับคำแนะนำ "ซื้อ" ชี้กำไรไตรมาส 3/61 แตะ 95 ลบ. ล่าสุด ณ เวลา 11.24 น. อยู่ที่ระดับ 9.90 บาท บวก 0.35 บาท หรือ 3.66% สูงสุดที่ระดับ 10.10 บาท ต่ำสุดที่ระดับ 9.55 บาท ด้วยมูลค่าการซื้อขาย 194.99 ล้านบาท
1 ต.ค. 2561

ผู้สื่อข่าวรายงานว่า ราคาหุ้น บริษัท ห้องเย็นเอเชี่ยน ซีฟู้ด จำกัด (มหาชน) หรือ ASIAN ณ เวลา 11.24 น. อยู่ที่ระดับ 9.90 บาท บวก 0.35 บาท หรือ 3.66% สูงสุดที่ระดับ 10.10 บาท ต่ำสุดที่ระดับ 9.55 บาท ด้วยมูลค่าการซื้อขาย 194.99 ล้านบาท

โดยราคาหุ้นปรับตัวขึ้นแรงทำจุดสูงสุดในรอบกว่า 7 เดือน นับตั้งแต่ราคาหุ้นปิดที่ระดับ 10.10 บาท เมื่อวันที่ 21 ก.พ. 61
ด้านนักวิเคราะห์ บล.ดีบีเอสฯ ระบุปรับคำแนะนำเป็น “ซื้อ” หุ้น ASIAN จากเดิมถือ ในราคาเป้าหมาย 10.80 บาท/หุ้น โดยคาดว่าแนวโน้มไตรมาส 3/2561 กำไรจะอยู่ที่ 95 ล้านบาท โดยใช้สมมติฐานอัตรากำไรขั้นต้นที่ 9.8% สูงกว่าอัตรากำไรขั้นต้นทั้งปีนี้ที่ 9.3% ไปบ้าง ในขณะที่การเติบโตของรายได้คาดว่าจะเพิ่มขึ้นจากปีก่อน 3.8% ประเมินกำไรในเบื้องต้น 95 ล้านบาท หรือคิดเป็นผลประกอบการไตรมาสนี้กำไรสุทธิลดลง 15% จากปีก่อน และเพิ่มขึ้น 3% จากไตรมาสก่อน
ทั้งนี้ บริษัทยังคงมุ่งสู่ธุรกิจอาหารสัตว์เลี้ยง โดยธุรกิจอาหารสัตว์เลี้ยงยังเป็นธุรกิจที่มีกำไรสม่ำเสมอ บริษัทยังคงขยายธุรกิจในส่วนนี้ ทั้งแบรนด์ Maria ในไทย การร่วมทุนกับยุโรป และการขยายการตลาดไปยังจีน ซึ่งจะเป็นตัวผลักดันกำไรในช่วงถัดไป โดยกำไรส่วนใหญ่ของบริษัทมาจากธุรกิจอาหารสัตว์เลี้ยง ในขณะที่สถานการณ์หมึกและสินค้าโภคภัณฑ์อื่นๆทรงตัว ส่วนธุรกิจอาหารสัตว์น้ำรายได้ยังคงต่ำกว่าที่เคยประเมินไว้ก่อนหน้านี้